**Adresseprogrammet (GD2)**

**Ejendomsdataprogrammet (GD1)**


# **GD1-GD2 krav til interne testmiljøer**

Version: 0.9

Status: Afleveret til MBBL

Oprettet: 23. juni 2014

Opdateret: 4. juli 2014

Dokument historie

|  |  |  |  |
| --- | --- | --- | --- |
| Version | Dato | Beskrivelse | Initialer |
| 0.1  | 23.06.2014  | Oprindeligt dokument  | S&D RSP |
| 0.9 | 04.07.2014 | Klargjort til MBBL | S&D RSP |

Indhold

GD1-GD2 krav til interne testmiljøer 1

Indledning 3

Implementeringsafhængigheder 3

Miljøer generelt 3

Særlige krav til tværgående ajourføringer 4

## Indledning

I forbindelse med udarbejdelse af kravspecifikationer og udbudsmateriale i Ejendomsdataprogrammet og Adresseprogrammet, skal behovene for udviklings-, test- produktionsmiljøer defineres. Grundet den store sammenhæng i data og processer på tværs af grunddataregistrene, vil det være nødvendigt med fælles tværgående testmiljøer. Delprogrammerne har derfor besluttet at beskrive kravene til miljøer i dette fælles dokument.

Udover dette dokument, er der udarbejdet et andet fælles dokument, der beskriver kravene til antallet af integrationstestmiljøer med Datafordeleren.

Indholdet af dette dokument skal muligvis opdateres, når replanlægningen af delprogrammernes projekter er afsluttet, hvilket forventes at ske i 3. Kvartal 2014. Opdateringer til dette dokument har en stærk afhængighed til implementeringsplanen.

Implementeringsstrategien og implementeringsscenarier er kort beskrevet i ”GD1-GD2 foreløbige krav til testmiljøer på Datafordeleren”. Dette dokument tager udgangspunkt i samme implementeringsscenarier.

## Implementeringsafhængigheder

Følgende af delprogrammernes registre, skal kunne opdatere, og/eller blive opdateret direkte fra et eller flere registre:

|  |  |
| --- | --- |
| Register, der initierer opdatering | Registre, der bliver opdateret |
| BBR | Matriklen, DAR |
| Matriklen | BBR, Ejerfortegnelsen, DAR |
| DAR | BBR, DAGI |
| Stednavne | FOT |

Uanset om registre, der opdaterer hinanden, idriftsættes samtidigt eller forskudt, skal de tværgående opdateringer testes i et fælles miljø. Såfremt idriftsættelserne er forskudt, skal eventuelle interim løsninger testes i registrenes interne testmiljøer.

## Miljøer generelt

Det forventes at de enkelte projekter, hver især, har behov for følgende miljøer:

* Leverandørens udviklingsmiljø
* Leverandørens interne testmiljø
* Systemtest
* Integrationstest
* Brugertest
* Præproduktion
* Produktion

Om leverandøren internt anvender et eller flere udviklingsmiljøer og et eller flere interne testmiljøer, må være op til dem selv. Leverandøren har formentlig en standard måde at udvikle på, der også fastsætter behovet for interne miljøer.

* Systemtestmiljøet skal anvendes af projektet til at verificere leverandørens leverancer.
Det er i dette miljø al funktionalitet skal testes. Funktionalitet, der er afhængig af snitflader, testes med stubbe, hvor input/output fra/til snitfladerne kan styres med kendte data.
* Integrationstestmiljøet skal anvendes til at verificere ind- og udgående snitflader mod de korrekte systemer med de rigtige sikkerhedsprofiler.
* Brugertestmiljøet skal anvendes til at teste systemet med eksterne parter. Miljøet kan eventuelt slås sammen med integrationstestmiljøet, hvis ikke der er behov for store brugertests.
* Præproduktion skal anvendes til test af produktionsrettelser og afsluttende test af leverancer før idriftsættelse. Miljøet kan ligeledes anvendes til performancetest og andre tests, der kræver produktionslignende tilstande.

Hertil kommer et fælles tværgående integrationsmiljø, jævnfør nedenstående.

## Særlige krav til tværgående ajourføringer

Som tidligere nævnt skal registrene kunne opdatere data hos hinanden. Dette sker via såkaldte ajourføringsservices. Test af ajourføringsservices har et ekstra lag kompleksitet, da det er essentielt at de fungerer på tværs af registrene fra idriftsættelsestidspunktet.

Ajourføringsservices testes, som alle andre services, af de projekter, der udvikler dem. Det vil sige at funktionaliteten er sikret i projektets egen systemtest og servicen er verificeret i projektets egen integrationstest med dertilhørende datavalidering, sikkerhed og lignende.

Efter en godkendt integrationstest, skal disse ajourføringsservices stilles til rådighed i et testmiljø, hvor anvendersystemerne kan bruge servicen.

Af hensyn til fleksibilitet og mulighed for parallelle tests, bør denne tværgående integrationstest ske i et særskilt fælles integrationsmiljø.

Alt efter hvordan implementeringsplanen kommer til at se ud rent tidsmæssigt, kan der være behov for flere af disse tværgående testmiljøer til verificering af ajourføringsservices. Nedenstående er med udgangspunkt i sidste skitse til implementeringsplan.

1. DAGI
	1. Ingen tværgående opdateringer (ingen tværgående miljøer nødvendige)
2. Matriklen og DAR
	1. Matriklen opdaterer DAR
	2. DAR opdaterer DAGI
3. BBR og Ejerfortegnelsen
	1. BBR opdaterer Matriklen
	2. BBR opdaterer DAR
	3. Matriklen opdaterer BBR
	4. Matriklen opdaterer Ejerfortegnelsen
	5. DAR opdaterer BBR
4. Stednavne og FOT
	1. Stednavne opdaterer FOT

Det vil sige 2 tværgående miljøer til anden Implementering, 5 tværgående miljøer til tredje implementering og et enkelt tværgående miljø til fjerde implementering.